Komisijos Direktyva 2001/63/EB
2001 m. rugpjūčio 17 d.
derinanti su technikos pažanga Europos Parlamento ir Tarybos direktyvą 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. gruodžio 16 d. Europos Parlamento ir Tarybos direktyvą 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo [1], ypač į jos 14 straipsnį,
kadangi:
(1) Europos ekonomikos komisijos (EEK) Reglamento Nr. 96 dėl išmetimo iš uždegimo suspaudimu variklių, kurie montuojami žemės ir miškų ūkio traktoriuose, taikymo sritis buvo išplėsta tam, kad apimtų kitas ne keliais judančių mechanizmų rūšis.
(2) Europos bendrija yra minėto EEK reglamento susitariančioji šalis.
(3) Minėto reglamento techniniai reikalavimai turi būti suderinti su atitinkamais Direktyvos 97/68/EB reikalavimais.
(4) Š ioje direktyvoje numatytos priemonės atitinka Derinimo su technikos pažanga komiteto nuomonę, pareikštą Tarybos Direktyva 92/53/EEB [2].
(5) Direktyva 97/68/EB turi būti atitinkamai iš dalies kei čiama,
PRIĖMĖ ŠIĄ DIREKTYVA:
1 straipsnis
Direktyvos 97/68/EB III ir IV priedai keičiami pagal šios direktyvos priedą.
2 straipsnis
Ši direktyva nedaro negaliojančiu jokio patvirtinimo, kuris buvo išduotas pagal Direktyvos 97/68/EB nuostatas iki 3 straipsnyje nurodytos datos ir nedraudžia pratęsti išduoto patvirtinimo pagal reikalavimus tos direktyvos, pagal kurios nuostatas jis buvo išduotas.
3 straipsnis
Valstybės narės priima įstatymus ir kitus teisės aktus, kurie, įsigalioję ne vėliau kaip 2002 m. birželio 30 d., įgyvendina šią direktyvą. Apie tai jos nedelsdamos praneša Komisijai.
Valstybės narės, tvirtindamos šias priemones, daro juose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
4 straipsnis
Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.
5 straipsnis
Ši direktyva skirta valstybėms narėms.
Priimta Briuselyje, 2001 m. rugpjūčio 17 d.